પોલીસ પાસેથી કોઈ મદદ ન મળતાં, ભાટિયાએ પોતાની રીતે તપાસ કરવાનું નક્કી કર્યું. સિબિલ રિપોર્ટમાં દર્શાવાયેલા ટ્રાન્જેક્શનના આધારે તેઓ કેટલાક લોકો વિશે થોડી-ઘણી માહિતી મેળવી શક્યા કે જેમણએ તેમની ડિટેલ્સનો ફ્રોડ કરવામાં ઉપયોગ કર્યો હતો. આ લોકોએ ઘણા સીમ કાર્ડસ, ફોન્સ, થ્રી અને ટુ વ્હીલર્સ અને ઘણા બધા ક્રેડિટ કાર્ડ લીધા હતા. ક્રેડિટ કાર્ડસનો ઉપયોગ ઓનલાઈન શોપિંગ કરવા માટે કરવામાં આવ્યો હતો. એટલું જ નહીં, ભાટિયા અને તેમની પત્નીના નામનો ઉપયોગ નાલાસોપારામાં ફ્લેટ ભાડે લેવા માટે પણ કરવામાં આવ્યો હતો.